作者：晁端礼
词牌/韵律：百宝装・新燕过妆楼

paragraphs: 枫叶初丹，苹花渐老，蘅皋谁系扁舟。
故人思我，征棹少淹留。
一尊潋滟西风里，共醉倒、同销万古愁。
况今宵自有，明月照人，逼近中秋。
常爱短李家声，金闺彦士，才高沈谢何刘。
片帆初卷，歌吹是扬州。
此心自难拘形役，恨未能、相从烂熳游。
酒醒时，路遥人远，为我频上高楼。